
The  PRACTICE  of  MEDICINE  is  one  of 

the  moft  honourable  profelTions  exercifed  among 
the  fons  of  men  ; — a  profeflion  which  hath  been 
revered  at  ali  periods,  and  in  all  nations,  and  even 
beld  facred  in  the  moft  polifhed  ages  of  antiquity. 
The  fcope  of  it  is  to  preferve  the  being,  and  con- 
firm  the  health  of  our  fellow-creatures ;  of  confe- 
quence,  to  fuftain  the  bleflings  of  fociety,  and  crown 
life  with  fruition.  The  chara<fter  of  a  Phyfician, 
therefore,  not  only  fuppofes  natural  fagacity  and  ac- 
quired  erudition  ;  but  it  alfo  implies  every  delicacy 
of  fentiment,  eyery  tendernefs  of  nature,  and  every 
virtue  of  humanity. 

TTYDROPS  ex  iis  morbis  eft  qui  vitae  ma- 
***  xime  infefti  funt,  multum  praeterea  mole- 
fliae  fecum  fert,  faepiffime  homines  afficit,  et  fre¬ 
quenter  lethalis  evadit ;  igiturque  naturam  ejus  et 
curationem  medicos  probe  cognofcere  oportet* 
Quoniam  omnes  fpecies  Hydropis  percurrere  limi- 

tes  hujufmodi  dilTertationum  prohibent,  de  fpecie 
tantum  An  as  arca  ditta,  mihi  difceptare  in  ani¬ 
mo  eft. 


MORBI  DEFINITIO. 

Corporis  totius  vel  partis  ejus  intumefcentia 
mollis,  inelaflica. 

HISTORIA  MORBI. 

Anasarca  fere  a  tumore  pedum  ac  malleolo- 
* 

rum,  qui  vefpere  praecipue  obfervatur,  initium  fu- 
mit,  praefertim  fi  aeger  diu  fteterit,  vel  multum 
per  diem  ambulaverit ;  mane  vero  plerumque  eva- 
nefcit,  vel  multum  faltem  imminuitur.  Cutis  pref- 
furae  veftigia  retinet.  Morbo  progrediente  tumor 
gradatim  afcendit,  femora,  abdomen,  thoracem,  et 
poflremo  faciem,  manus,  et  totum  corpus  occu¬ 
pans. 

paris.  Tumor  pro  corporis  politione  fedem  mu¬ 
tat  ;  aqua  enim  gravitate  fua  inferiores  partes,  ma¬ 
gis  quam  fuperiores,  petit.  Palpebrae  ita  faepe 
tument,  ut  vifus  fere  intercludatur.  Tantum  a- 
iiquando  diftenditur  cutis,  ut  aqua  per  poros  ejus 
ftillet,  vel  cuticula  in  veficulas  elevetur,  quae  cito 
difrumpuntur,  et  fic  ulcera  fanatu  difficillima  pro¬ 
ducunt,  fuperveniente  haud  raro  gangraena. 
Functiones  omnes  nunc  magnopere  laeduntur.  Ab 
initio  morbi,  urina  copia  diminuitur,  et  plerumque 
lubrubra  ell,  fedimentum  lateritium  copiofe  depo¬ 
nens.  Cutis  magis  folito  arida  fit,  et  litis  perpe¬ 
tuo  urget.  Alvus  plerumque  afcrifta  eft,  fed  ali¬ 
quando  fupervenit  diarrhaea.  Tuffis  fcca,  noftu 
praecipue  molefta,  cum  dyfpnoea  et  anxietate  ae¬ 
grotum  fatigat.  Arteriarum  ictus  plerumque  foli¬ 
to  frequentiores,  et  nunc  parvi  et  debiles,  nunc 
tardi  et  irregulares  funt.  Symptomata  omnia 
nunc  ingravefcunt.  Aegri  vires  magnopere  fran¬ 
guntur,  ita  ut  mufculi  vim  contrahendi  amiiiife 

videantur.  Aegrotus  naufea  frequenter  vexatur, 

■ 

fyncope  aliquando  fuperveniente  ;  et,  aufta  jam  fpi- 

randi  difficultate,  vix  decumbere  potell.  Febricu¬ 
la  fere  continua  miferum  opprimit  ;  et,  debilitate 
magna  accedente,  tandem  e  vita  tollitur. 


DIAGNOSIS. 

Inter  morbos  qui  fpeciem  Anafarcae  prae  fefe 
ferunt,  praecipui  funt  Polysarcia  et  Emphy¬ 
sema. 

Polysarcia  ab  ea  facile  his  'lignis  diftingui 
poteft.  In  Polyfarcia  tumor  impreffionem  digiti 
non  retinet,  nec  fedem  pro  corporis  pofitione  mu¬ 
tat  5  gradatim  praeterea  accedit,  originem  a  vi&u 
lautiore  plerumque  ducens ;  fitis  quoque  non  auge¬ 
tur,  nec  diminuitur  urina. 

Emphysema,  quamvis  primo  intuitu  cum  Ana- 
farca  confundi  poffiet,  tamen  fatis  ab  ea  dignofci- 
tur  fono  crepitante,  qui  preffura  partibus  affe&is 

adhibita 

adhibita  percipitur ;  et  ex  eo  quod  Emphyfema  re- 

•*  / 

pente  invadit,  haud  ita  Anafarca. 


CAUSA  PROXIMA. 

Causa  hujus  morbi  proxima,  in  aufta  exhala¬ 
tione,  aut  diminuta  abforptione  fluidi  ferofl  confi- 
ftere  videtur.  Arteriae  enim  exhalantes  humorem 
ferofum  vel  aqueum  conftanter  effundunt,  quo  om¬ 
nia  corporis  cava  irrorantur.  Ne  vero  hic  liquor 
flagnetur,'  vel  ultra  modum  accumuletur,  cavent 
vafa  lymphatica,  quae  eum  conftanter  abforbent. 
Igitur  fi  augeatur  exhalatio,  non  diminuta  abforp¬ 
tione  ;  vel  diminuatur  abforptio,  exhalatione  eadem 
manente  ;  vel  demum  fi  augeatur  exhalatio,  et  fi- 
mul  diminuatur  abforptio,  necefle  eft  ut  fiat  accu¬ 
mulatio  fluidi  ferofi,  et  fuperveniat  Anafarca. 


CAUSAE 

CAUSAE  REMOTAE. 

Hae  in  Praedispgnentes  et  Excitantes 
jure  dividuntur. 

CAUSAE  PRAE  DIS  PONENTES, 

Praecipuae  funt  vita  fedentaria,  aetas  pro 
vefta,  diaeta  tenuis,  liquorum  fpirituoforum  ufus 
immodicus,  aer  frigidus  ac  humidus,  evacuationes 
copiofae  et  frequentes,  excretionum  fuppreflio,  et 

.  i 

affe&us  animi  deprimentes. 

"  ■  / .  ■  ■  ■i." 

CAUSAE  EXCITANTE  S. 

Hae  fub  duobus  capitibus  complecti  poliunt : — * 

i 

I.  Exhalatio  Aucta. 

II.  Absqrptio  Imminuta, 

L  Ex* 

I.  Exhalatio  Aucta.— Quae  oritur  ab  his 
caulis  fequentibus :  n 

1.  Ab  omnibus  quae  recurfui  fanguinis  venoll 
refiAunt.  Impedimenta  talia  oriri  poliunt  a  venis 
comprellis  tumoribus,  &c.  vel  polypis  in  venis 
exiflentibus ;  item  a  cordis  polypo,  vel  hepatis  vel 
pulmonum  obUrudlionibus. 

2.  Ab  omnibus  quae  copiam  praeternaturalem 
fluidi  feroli  in  vafls  fanguiferis  accumulant.  Talis 
accumulatio  oriri  potelt  a  liquidis  praeter  modum 
ingellis,  item  ab  interruptis '9  vel  fuppreflis  his  ex*,* 
cretionibus,  quarum  ope  pars  fanguinis  tenuior  e 
corpore  tranlit,  quales  funt  fudor  et  urina.  Oriri 
quoque  potell  ab  infolita  et  nimis  larga  evacuatio*; 
ne,  praecipue  a  fanguinis  abflra&ione. 

3.  A  ruptura  lymphaticorum  vel  faccorum, 
quae  quamvis  caufa  Anafarcae  raro  exiflat,  tamen 
non  defunt  exempla  quae  oflendunt  eam  huic  mor¬ 
bo  aliquando  anfam  praebuifle. 


II.  Ab- 

II.  Absorptio  Imminuta, — Quae  oritur, 

✓ 

1 .  Lymphaticis  ipfis,  vel  glandulis  eorum  ob- 
ftru&is.  Haec  obfbu&io  pro  caufa  Hydropis  vix 
haberi  poteft,  nifi  alii%  caufis  fibi  fimul  adjunctis ; 
nam  lymphaticorum  anaftomofes  adeo  funt  fre¬ 
quentes  ut  huic  incommodo  occurrere  facile  pof- 
funt  j  tamen  nihilominus  certum  eft  abforptionem 
hac  caufa,  quamvis  non  in  totum  fupprimi,  multum 
diminui  poffe,  et  lic  morbo  favere* 

2.  Venarum  obftru&ione  in  iis  partibus  lym* 
phaticis  carentibus.  Anne  haec  caufa  vero  un« 
quam  exiftat  forfan  dubitari  poteft,  quoniam  ab  a- 
nalogia  admodum  probabile  eft  nullam  corporis 
partem  vafis  lymphaticis  in  totum  carere,  quamvis, 
ut  in  cerebro,  fenfibus  noftris  non  obvia  fint. 

3*  A  lymphaticorum  atonia.  Haec  a  debilitate 
univerfali  oriri  poteft, 

RATIO  SYMPTOMATUM. 

/ 

I.  “  Anasarca  fere  a  tumore  pedum  ae 
cc  malleolorum  incipit/’ — Artuum  inferiorum  tu¬ 
mor  ab  humore  in  membranam  cellularem  effufo 
pendet ;  namque  aqua  vi  gravitatis  ima  femper  pe¬ 
tente,  cellulifque  fecum  invicem  libere  communi- 

t.  t.  ( 

,  /  * 

cantibus,  neceffe  eft  tumor  partes  inferiores  primo 

occupet., 

\ 

\ 

t 

II.  cc  Cutis  preffurae  vefligia  retinet.” — Aqua, 
prelfura  adhibita,  in  vicinas  partes  confugit ;  igitur- 
que  cutis  digito  prementi  facile  cedit :  tono  vero  et 
elaflicitate  fua  fere  in  totum  amiilis,  haud  cito  re- 
filit,  et  igitur  vefligium  digiti  pro  aliquo  tempore 
retinet. 

t 

III.  cc  Cuticula  in  veficulas  elevatur,  quae  ci- 
“  to  difrumpuntur,  et  fic  ulcera  fanatu  difficillima 
w  producunt,  fuperveniente  haud  raro  gangrae- 

B  “  na,” 

“  na.” — Serum  diu  in  membrana  cellulari  ftag- 

♦ 

nans,  et  acrius  fa&um,  cutem  erodit,  hinc  ulcera  : 

Gangraena  oritur  a  debilitate,  atonia,  et  flaccidita- 

v  •  * 

te  partium. 


IV.  “  Urina  copia  diminuitur.”— Pars  {an¬ 
guinis  ferofa  vel  aquea,  quae  per  urinam  e  corpore 
ejici  debet,  in  membranam  cellularem  effufa,  necef- 
fario  quantitatem  urinae  diminuit :  renum  debili¬ 
tas  praeterea,  aliqua  faltem  ex  parte,  ad  eundem 
effe£him  producendum  conducere  poteft. 


V.  ec  Cutis  magis  folito  arida  fit.”— Ab  ex- 

\ 

halatione  per  cutem  impedita  hoc  effici  videtur. 


VI.  cc  Sitis  perpetuo  urget.” — A  faucium  et 
linguae  ficcitate  oriri  poteft,  et  hoc  a  partibus  fan- 
guinis  aquofis  in  telam  cellularem  effufis  pendet. 


VII.  u  Tuffis  ficca  cum  Dyfpndea.” — Hoc 

i 

effici  videtur  pulmonum  compreffione,  fanguinifque 

difficili 

difficili  per  eos  tranfitU  $  interdum  vero  ab  aqua,  in 
thoracis  cavum  effufa,  proficifcitur. 

VIII.  “  Arteriarum  i&us  plerumque  folito  fre- 
u  quentiores,  et  nunc  parvi  et  debiles,  nunc  tardi 
cc  et  irregulares  fimt.5’— In  initio  morbi,  cum  cor¬ 
pus  langueat,  pulfus  regularis,  quamvis  debilis  effc ; 
progrediente  tamen  morbo,  febris  lenta  plerumque 
accidit,  unde  pulfus  frequens  et  irregularis  fit. 


PROGNOSIS. 

»  f  i 

Haec  a  caufarum  notitia, fymptomatum  violen¬ 
tia  et  duratione,  fimul  ac  aegri  aetate,  viribus, 

\  • 

corporifque  conflitutione  deducenda  eft.  Si  mor¬ 
bus  ab  evacuationibus  folitis  fuppreffis  initium  ha¬ 
buerit,  ut  ab  urina  vel  perfpiratione  impedita,  vel 
ab  ulla  caufa,  cui  facile  occurre  poffumus ;  fi  malum 
haud  diu  perfliterit,  et  fymptomata  gravia  ut  uri¬ 
nae  parcitas,  fitis  magna,  dyfpnoea,  &c.  abfint ; 

B  2  fi 

fi  aeger  nondum  aetate  fit  longe  prove&us,  nec 
morbis  antecedentibus  vel  intemperantia  fra&us, 
faullum  exitum  forfan  praefagire  licet.  Si  vero 
morbus  ab  obftru&ionibus  hepatis  vel  aliorum  vif- 
cerum  originem  duxerit,  vel  jam  inveteraverit ;  fi 
fymptomata  gravia,  qualia  tulfis,  dyfpnoea,  litis, 
febris,  &c.  urgeant,  et  fi  aegrotus  aetate  provectus 
fit,  viribufque  ejus  fra&is,  prognofis  infaulta  fit 
oportet. 

r* 

»  1 

METHODUS  MEDENDI. 

Consilia  hujus  morbi  medendi  tria  elfe  vi¬ 
dentur 

/ 

i  f 

I.  Causas  Excitantes  tollere. 

i 

-  i  . 

II.  Aquam  Effusam  evacuare. 

♦ 

III.  Tonum  Systematis  restituere. 


i 


CON- 

CONSILIUM  PRIMUM, 

I.  Causas  Excitantes  tollere. 

*  i  * 

't 

Aliquae  funt  caufae  excitantes,  ad  quas  remo¬ 
vendas,  ut  antea  diclurn,  nulla  valent  confilia,  nulla  * 
valent  medicamenta  ;  polypus  cordis,  exempli  gra¬ 
tia,  vel  oftificatio  valvularum  ejus.  Si  morbus  o- 
riatur  a  fcirrho  hepatis,  vel  alius  vifceris,  ut  faepe 
evenit,  ut  amoveatur  obftru&io  fumma  ope  niti  o- 
portet.  Inter  medicamenta  huic  fini  refponden- 
tia,  praecipua  funt  chryflalli  tartari,  hydrargy- 
rum  et  cicuta.  Haec  aliquando,  quamvis  raro, 
huic  vitio  occurrunt.  Si  igitur  diu  perfliterit  mor¬ 
bus,  et  a  fcirrho  pendere  videatur,  ad  haec  et  hy- 
drargyrum  imprimis  confugiendum  eft.  Si  mor¬ 
bus  ex  fupprefiione  ullius  excretionum  naturalium 
originem  duxerit,  fumma  opera  danda  eft,  ut  refti- 
tuatur.  Aegrum  imprimis  quoque  admonere  de¬ 
bemus, 

bemus,  ut  caufas  quae  ad  morbum  augendum  va¬ 
lent,  quam  fedulo  vitet ;  qualia  funt  vi£tus  tenuis 
et  aquofus,  defidia,  ebrietas,  venus  immodica* 
&.c«  . 


CONSILIUM  SECUNDUM, 

Aquam  Effusam  evacuare. 

Duplici  ratione  perficitur  confilium  hocce  ;  hu~ 
mor  enim  effufus  evacuari  potefl  vel  viis  arte  fac^ 
tis,  vel  per  remedia  vaforum  excernentium  vim  ili- 
mulantia  et  augentia.  Variis  modis  arte  detrahi¬ 
tur  aqua,  nempe,  Vesicatoriis,  Fonticulis,  et 

y  * 

Puncturis. 

Vesicatoria. — Haec  a  nonnullis  medicis  lau¬ 
data  fuere;  tamen  alii,  haud  immerito,  ait  videtur, 
eorum  ufum  improbant,  quoniam  gangraena  eorum 
applicatione  induci  poteft. 


Fon* 

Fonticuli. — Hi  quoque  gangraenam  inducere 

t 

folent,  praefertim  morbo  prove&o,  cum  partes  flac¬ 
cidae  fint';  tamen  aliquando  in  initio,  infra  genu 
fa<di,  haud  inutiliter  adhiberi  poliunt, 

\ 

Puncturae.' — Punchirae  omnium  horum  re¬ 
mediorum  optimae  funt ;  nam  aquam  non  folum  ci¬ 
to  detrahunt,  fed  etiam  partibus  labem  minorem 

inferunt.  Cum  hoc  modo  aquam  evacuare  cupi- 

*  , 

mus,  optimum  ed  ut  pun&urae  parvae  fiant,  digi- 
tofque  duos  inter  fe  diftantes ;  primum  fupra  genu  5 

deinde,  fi  necefie  fuerit,  ad  partes  inferiores  grada- 

/ 

tim  et  caute  defendendum  eft ;  quo  enim  longius 

♦ 

a  corde  dident  incifiones,  eo  majus  ed  gangraenae 
periculum.  In  hoc  faciendo  cura  maxima  adhibe¬ 
ri  debet,  ne  venae,  nervi,  aut  tendines  vulnerentur ; 
partibus  quoque  incifis  mitius  aliquod  unguentum, 
ut  ceratum  commune,  applicari  debet.  Si  gan¬ 
graenae  appareant  figna,  remedia  externa,  ut  fotus 
calidi,  dimulantia,  &c.  interna  quoque,  ut  cortex 
peruvktnus  ct  vinum,  liberaliter  adhiberi  debent. 


Nunc 


I 


DE  HYDROPE 


Nunc  de  remediis  aquofas  fecretiones  augenti¬ 
bus  differendum  eft.  Haec  funt  Emetica,  Ca- 
thartic  a,  Diuretica,  Sudorifica,  et  Sia- 

LAGOGA. 

» 

Emetica. — Cum  exempla  quaedam  non  defmt 
vomitiem  fpontaneam  aliquando  morbum  curaffe, 
ita  arte  excitata  utilis  eft.  Emetica,  quanquam  re¬ 
media  dubia,  et  forfan  non  periculo  vacua  effe  ap¬ 
parent,  nihilominus  vero  aliquando  certe  haud  pa¬ 
rum  profunt,  vim  vaforum  lymphaticorum  abfor- 
bentem  augendo,  ut  fluxus  urinae  aliquando  fub- 

i 

fequens  evidenter  teftatur.  Aliquando,  ut  doce¬ 
mur  in  Clinicis  Fa&is  Doctoris  Home,  ita  profue¬ 
runt  emetica,  ut  quantitas  aquae  magna  eorum  ufu 

i 

ex  ventriculo  rejecta  fuit.  Morbo  igitur  inci¬ 
piente,  nifi  dyfpnoea  vel  comatis  flgna  ufum  eorum 
vetuerit,  forfan  non  fine  commodo  uftirpari  pof- 
funt.  Sydenhamus  clarus  multum  fiduciae  in 
emeticis  collocavit,  et  croco  metallorum,  qui  tum 
movet  vomitum,  tum  alvum  purgat,  ufus  eft.  Sed 


m 

in  omni  exemplo  aegroto  moleftiam  faceffit,  et  in 
hydrothorace  periculo  non  vacat. 

Cathartica.— Cathartick  faepenumero  pro- 
fpero  cum  eventu  adhibentur.  Ilaec  in  clafles  duas 
dividi  pofiunt  ;  in  Acria  fcilicet,  et  Mitia . 

Acria . — Haec,  quanquam  olim  magnopere  lau¬ 
dabantur,  tamen  rarius  praefcribuntur,  quia  corpus 
ultra  modum  debilitando  malum  augere  pofTunt. 
In  initio  tamen  morbi,  cum  vires  pene  inta&ae  fint, 
cum  fructu  forfan  uti  poliunt.  Drafticorum  prae¬ 
cipua  funt,  gambogia,  jalapium,  elaterium,  et 
fcammonium  :  Ex  his,  gambogia,  et  jalapium, 
cum  Mercurio  dulci  confodatum,  plerumque  prae- 
fcribuntur.  Medicamenta  hujufmodi  fmgulis  die¬ 
bus,  vel  intervallis  quam  breviffimis,  quod  alioquin 
morbum  potius  augeant  quam  levent,  fummus  juf- 
ht  Sydenhamus.  Hoc  in  modo  nihilominus  data 
fummam  debilitatem  faciunt,  et  igitur  ad  mitiora, 
quae  vires  aegroti  non  adeo  convellant,  et  aliquam¬ 
diu  uti  pofiunt,  confugiamus  oportet. 

Mitia.-— Haec  funt  fales  neutrales,  quorum  op¬ 
timi  videntur  effe  chryftalli  tartari,  qui  fatis  mag¬ 
nis  dofibus,  et  frequenter  repetitis,  adhiberi  debent^ 
et  fic  magnopere  profunt,  alvum  leniter  ciendo,  u- 

t* 

i  namque  movendo.  Hoc  remedium  faepe  a  ce¬ 
leberrimo  Profelfore  Home,  in  Nofocomio  Edi- 
nenfi,  optimo  fucceffiu  ufum  eil. 


Diu  retica. — Renes  exitum  aquae  naturalem 
praebere  videntur,  igiturque  haec  remedia  maximi 
momenti  funt,  et  haud  raro  multum  profunt.  Om¬ 
nibus  aliis  remediis  facile  antecellunt  in  eo  quod 
corpus  debilitate  non  afficiant,  et  ergo  per  tempo¬ 
ris  fpatium  longius,  quam  ullum  aliud  remediorum 
genus,  adhiberi  poliunt.  Praecipua  medicamenta 
diuretica,  et  quae  maxime  laudantur  funt.  Scilla , 
Chryftalli  T artari ,  Digitalis ,  Nicotiana ,  Colchicum , 
Laffuca  Virofa ,  Allium ,  et  Salis  Alkalini . 

Scilla* — Hoc  remedium  a  multis  fummis  lau¬ 

dibus  effertur,  et  revera  diureticum  fatis  efficax  ef- 
fe  videtur.  Effe&us  optimos  praeftare  videtur  tali¬ 
bus  dofibus  ut  naufeam  incitaret  data.  Scillarum  do- 
fis,  quoad  quantitatem,  admodum  incerta  eft.  Scilla 
exftccata  minus  ventriculum  turbat,  et  multo  va- 
lentior  eft  quam  recens.  Culleno  tefte  raro  pro- 
deft,  nift  doli  mercurii  fatis  larga  adjun&a  ;  namque 
aliter  faepe  alvum  movet,  nullamquc  vim  diureti¬ 
cam  habet. 

i 

Chryjialli  Tartari . — -Hi  in  Nofocomio  Edi- 
nenfi  fummo  cum  fru<ftu  faepiffime  dantur,  et, 
ut  antea  di&um,  fatis  magnis  dofibus,  et  frequen- 
terrepetitis,  adhiberi  debent;  etfic  magnopere  pro- 
funt,  alvum  leniter  ciendo,  urinamque  movendo. 
Ad  hoc  autem  efficiendum  magna  aquae  copia 
folvi  debent ;  nam  ft  quantitas  aquae  quae  adhibe- 

A 

tur  parva  fit,  urinae  fecretionem  haud  valde  pro¬ 
movent. 

Digitalis,-— Haec  certe  aliquando  remedium 

optimum  reperitur  $  in  ea  vera  exhibenda  magno¬ 
pere  cavendum  eft,  quoniam  nonn unquam  effe&us 

vix  non  lethales  edit,  fi  incaute  adhibeatur :  dofibus 

\ 

igitur  parvis  incipiendum  eft,  quae  gradatim  tan¬ 
tum  au  nere  debemus. 

o 

Nicotiana.—Hoc  medicamentum  a  Do  flore 

» 

Fowler  multum  laudatur  ;  cura  tamen  magna 
in  ejus  adminiftratione  adhiberi  debet,  quoniam  vi 
ejus  fedativa  haud  aliter  quam  digitalis  aliquando 
corpori  nocet.  Urinam  certius  movet,  fi  prius 
vertiginis  vel  naufeae  fuper venerit  fenilis. 

Colchicum .  —-Hoc  primum  celebravit  Doftor 
Storckius,  ab  aliis  quoque  medicis  laudatur  ;  ta¬ 
men  de  ejus  utilitate  haud  fine  ratione  dubitari  po- 
tefi.  CuivLENO  judice,  iners  et  iiiefiicax  eft. 

Lactuca  Virofa.— Haec  a  Doctore  Collin  me¬ 
dico  Viennenfe,  ob  vires  fuas  diureticas,  multum 
laudatur. 


Allium . 

Allium . — Quanquam  vires  diureticas  haud  du¬ 
bie  poffiidet,  tamen  multa  alia  fortiora  remedia  exi- 
fiunt.  Pilulae  ex  allio  confeffiae  urinam  non  fatis 
movent.  Nuclei  igitur  ejus  devorandi  funt,  nam¬ 
que  major  quantitas  hoc  in  modo  fumi  potefl,  cer- 
tiufque  augetur  urina. 

t 

Sales  Alkalini.—Vix  diuretici  funt,  nili  lar¬ 
ge  affumpti,  nam  in  dofibus  minoribus  adhibiti 
haud  multum  profunt ;  forfan  quia  tunc,  ut  Cul- 
lenus  celeberrimus  conjicit,  Alkali  parva  quanti¬ 
tate  fumptum,  cum  acido  ventriculi  falem  neutrum 
format.  Dofem  tamen  eorum  fatis  largam  difficile 
dare  eft. 

Sudorifica.— Plaec  remedia  femper  laudata 
fuere  ;  eorum  ufui  tamen  objicitur,  quod  debilita¬ 
tem  fyflemaii  inferre  folent :  quoniam  vero  a  per- 
fpiratione  obflrucla  haud  raro  oriri  videatur  hic 
morbus,  certe  commoda  haud  exigua  ab  iis  fperari 
poffunt,  quod  experientia  fatis  confirmat. 

Pulvis  ipecacuanhae  compofitus  (vulgo  Pulvis 
Doveri)  cum  liquore  aliquo  cardiaco,  veluti  po¬ 
tus,  Anglice  Gin  Punch  appellatus,  omnibus  aliis 
hujufmodi  remediis  palmam  praeripit.  Alia  quo¬ 
que,  nempe  tartarus  antimonialis,  et  vinum  an- 

•> 

timoniale,  vel  folum,  vel  opio  conjmnftum,  haud  ra¬ 
ro  ufurpantur. 

Sialagoga,— Inter  haec  hydrargyrum  praeci¬ 
puum  eft;  et  exempla  haud  pauca  ab  amftoribus  me¬ 
morantur,  ubi  Hydrops  ex  ejus  ufu  fanatus  eft. 
Eftefhnn  talem  edere  videtur,  non  folum  falivam, 
fed  alias  quoque  excretiones  augendo,  praecipue  ex¬ 
halationem  per  cutem.  Scirrho  hepatis,  aliorumve 
vifcerum  fubftante,  ad  curationem  morbi  optime 
accommodatur. 

C  ONS  ILIUM  TERTIUM. 

Tonum  Systematis  restituere. 

Remedia  quae  huic  confilio  optime  refpondent 
funt  Diaeta  Nutriens,  Exercitatio,  Medi¬ 
camenta  Tonica,  Frictio  et  Fasciae,  Bal¬ 
neum  Frigidum,  et  Aer  Purus  ac  Siccus. 

Diaeta  Nutriens.— Haec  nutriens  et  con- 
coftu  facilis  effe  debet,  qualis  caro  aiTa,  panifque 
bene  fermentatus.  Pro  potu,  optima  funt  vinum 
rubrum,  et  cervifia  fortis,  Londinenfis  di&a. 

Exercitatio. — Maxima  commoda  ex  hac  o- 
riuntur ;  tamen  femper  debet  efie  modica,  ita  ut  cor¬ 
pus  non  fatiget.  Optimum  eft,  fi  vires  aegri  li¬ 
nant,  ambulare  ;  fin  minus,  curru  deferri,  aut  equi¬ 
tare.  Navigatio  quoque  nonnuuquara  magnope¬ 
re  proficit. 

Medicamenta  Toni c a. —Horum  praecipua 
funt,  cortex  Peruvianus,  chalybeata,  et  amara. — - 
Vis  tonica  corticis  Peruviani  neminem  latet ;  ma¬ 
gis  folet  proficere  fi  liberaliter  adhibeatur  ;  fi  vero 
ventriculus  infirmus  fit,  dofis  parva  primo  admini- 
fixari  debet,  et  deinde  gradatim  augeri  potefh 
Quod  chalybeata  attinet,  rubigo  ferri,  vel  tinchi- 
rae  aeque  bene  ac  ullae  aliae  ferri  praeparationes 
conveniunt.  Amara  haud  parum  interdum  pro- 
funt,  quoniam  dum  totum  corpus  roborent,  ventri¬ 
culo  praefertim  vigorem  confiliant. 

♦ 

Frictio  et  Fasciae.— Friftio  haud  raro  mul¬ 
tum  prodefl.  Panno  laneo  calefa&o  peragenda 
efl,  quem  praeftat  oleo  imbuere,  ne  cuticula  abra¬ 
detur.  Fri&ionis  exfe&ibus  haud  parum  favet  le¬ 
nis  cum  fafciis  compreflio,  quoniam  fic  fibrae  laxae 
fuftinentur,  et  firmitudo  et  tonus  aliquis  folidis 
comparatur. 

Balneum  Frigidum.— PIoc  remedium  tonicis 

maxime  pollet  viribus  $  eo  tamen  non  utendum  eft, 

donec  aegrotus  convalefcere  inceperit,  et  priftinas 
vires  partim  recuperaverit. 

Aer  purus  ac  siccus. — Quum  aerficcus  et 
purus  hominibus  ex  omnibus  fere  morbis  convale- 
fcentibus  tot  eximiis  virtutibus  gaudeat,  vires  refici¬ 
endo,  fibris  mufcularibus  tonum  reflituendo,  et  ani¬ 
mo  hilaritatem  alacritatemque  conciliando  5  et 
quum  praeterea  Anafarca  ab  aere  humido  ac  impu¬ 
ro  haud  raro  ortum  ducat ;  nil  mirum  eft  igitur 
eum  ab  hoc  morbo  convalefcentibus  egregio  reme¬ 
dio  effe. 

1  1 

Dum  hujufmodi  remediis  vires  corporis  labefac¬ 
tas  renovare  conemur,  cura  quam  maxima  adhiben¬ 
da  eft  fecretiones  et  e  xcretiones  omnes  promovere, 
praecipue  perfpirationis  et  urinae  ;  et  fi  aliquando 
praeter  normam  naturalem  diminuantur,  has  re- 
ftaurare,  et  ad  debitum  ftatum  revocare,  fumma 
ope  niti  decet. 

